Bartomeu, președintele FC Barcelona, și-a dat demisia. Toată conducerea a plecat alături de el.
Josep Maria Bartomeu a anunțat că și-a dat demisia din funcția de președinte al FC Barcelona. Tot board-ul clubului a plecat alături de acesta. Bartomeu era președinte din 2014, iar în ultima vreme s-a aflat în conflict deschis cu Lionel Messi.
Josep Maria Bartomeu și-a anunțat demisia din funcția de președinte al FC Barcelona, relatează goal.com. El se afla la conducerea clubului din 2014, iar mandatul său urma să expire în martie 2021. În ultima vreme, acesta s-a aflat în conflict deschis cu Lionel Messi, iar contestatarii au adunat peste 20.000 de semnături pentru demiterea sa. Bartomeu a amânat referendumul din cauza pandemiei de coronavirus, însă în cele din urmă a anunțat că pleacă de la club. Alături de el, și cei din conducere au ales să părăesască echipa.